Абдулкерим Надир паша
Абдулкерим Надир паша Чирпанлъ (Абди паша) (; ) е османски офицер, мушир. Участник в Руско-турската война (1877 – 1878).

Биография 
Абдулкерим Надир е роден през 1807 г. в град Чирпан. Завършва военно училище във Виена. Участва в Руско-турската война (1828 – 1829). Повишен е във военно звание генерал-майор. Валия на Солун (1857).

По време на Кримската война (1853 – 1856) е командир на Анатолийската армия. На 1 декември 1853 г. претърпява поражение при Башкадъклар, за което е даден под съд и е оправдан.

Назначен за военен министър (1876). Ръководи реформирането на въоръжените сили на Османската империя.

Участва в потушаването на въстанието в Босна и Херцеговина. Главнокомандващ на османската армия в Сръбско-турската война (1876). Печели решителната битка при Джунис. Повишен във военно звание мушир.

Участва в Руско-турската война (1877 – 1878). Назначен е за главнокомандващ на въоръжените сили на Османската империя на Балканския полуостров. Поради неуспешните военни действия довели до преминаването от руските войски на река Дунав при Свищов, загубата на Никопол и настъплението на юг от Стара планина на Предния руски отряд с командир генерал-лейтенант Йосиф Гурко, е свален от поста на 19 юли 1877 г. Обвинен е в нерешителност и е заточен на остров Родос.

Бележки 

 Георгиев Г. Освободителната война 1877 – 1878, Енциклопедичен справочник, ДИ „П. Берон“, София, 1986, с. 41.

Паши
Участници в Руско-турската война (1877 – 1878)
Личности от Сръбско-турската война (1876)
Валии на Солун
Османски министри на отбраната
Османски фелдмаршали
Родени в Чирпан